Enkeltgaver

## **Innhold**

* Takkoffer/kollekt i gudstjenesten
* Vipps
* Innsamling gjennom menighetsblad
* Innsamling av større enkeltbeløp
* [Legg inn noen relevante punkter som hjelper brukeren å forstå ressursen, fyll ut eller fjern punktene under. Klikk her for å redigere teksten]
* Laget av [Klikk her for å sette inn person eller enhet].
* Passer for [Klikk her for å legge til hvem ressursen passer for]
* Temaer som berøres er [Klikk her for å legge til temaer]

Takkoffer/kollekt i gudstjenesten  
En viktig inntektskilde for menigheten (og for mange organisasjoner) er takkoffer eller kollekt som er samlet inn under gudstjenesten. Det er ikke så mye innsats som skal til for å øke denne inntekten. Her som i all annen innsamling er motivasjon og engasjement viktig. Derfor bør man forberede seg og ha et tydelig og forståelig budskap når man kunngjør dagens kollekt eller takkoffer. Skriv ned noen få linjer om hvorfor man skal gi en gave, motiver giveren og helst bør du kunne gi et eksempel på hva en enkel gave kan brukes til – «for 200 kroner kan vi dele ut 4-årsbok til 3 fireåringer» eller noe lignende. Dette må være reelle eksempler, men inkluder alle kostnadene ved en eventuell utdeling av 4-årsbøker, ikke kun kostnaden til å kjøpe bøkene.

**Vipps**

Vi må tilrettelegge for at gaver kan gis digitalt. I Norge er det nå kun 11% av alle pengetransaksjoner som foregår med kontanter. Det enkleste er å tilby Vipps. Gi tydelig informasjon om Vipps nummer, gjerne på gudstjenesteprogrammet. Det aller enkleste er å bruke QR kode som mobiltelefonen kan lese.

Noen mener at det er mange eldre som ikke kan bruke mobiltelefonen på denne måten og ikke har Vipps-appen installert. Med over 3 millioner unike brukere, stemmer nok ikke det, men en god ide kan være å lage en instruksjon på hvordan man kan laste ned Vipps appen i menighetsbladet og/eller få noen konfirmanter til å hjelpe de som trenger det til å installere Vipps under en kirkekaffe eller lignende.

Det er mulig å opprette ulike KATEGORIER under salgsstedet i Vipps slik at man lettere kan vite om innbetalingen gjelder en gave eller betaling for noe. **Se mer i denne ressursen under Administrasjon.**

Gaver gitt som takkoffer eller i kollekt under gudstjenesten gir også mulighet for skattefradrag (for 2021 inntil NOK 50 000,- totalt per person i gaver til menighet og frivillige organisasjoner).

Giveren må selv tilkjennegi at de ønsker dette og menigheten må ha et system for å administrer dette. Menigheten kan ta ut en rapport fra Vipps og rapportere dette inn gjennom Medlemsregisteret for skattefradrag. Ved bruk av støttesystemer som Solidus og ProFundo etc. importeres Vipps gaver gjennom systemene, og rapporterer skattefradrag.

Alle takkoffer i gudstjenesten gir slikt skattefradrag, inkludert takkoffer til eksterne organisasjoner. Bakgrunnen er at alle takkoffer er en gave til menigheten, men menighetsrådet har et vedtak om at takkoffer for den søndagen skal gå til en ekstern organisasjon.

Innsamling gjennom menighetsblad  
Mange menigheter utgir sitt eget menighetsblad, alene eller sammen med en annen menighet. Det er ikke uvanlig at det følger en giro med bladet en eller flere ganger i året. Noen velger å annonsere et Vipps nummer som folk kan bruke til å gi en gave til menighetsbladet. Bruk av Vipps er nyttig og viktig og gjerne med en egen kategori slik at man kan spore hvor gaven kommer fra. Noen har dette som et frivillig abonnement på bladet, men det er også mulig å bruke giroen/Vippsnr. til å samle inn til bestemte tiltak i menigheten. Det er viktig her som i all annen innsamling at budskapet om hva midlene går til må være så tydelig og forståelig som mulig, og samtidig så konkret som mulig. Bruk gjerne en beløpskonkretisering. Det er også viktig at man i neste nummer av bladet forteller hvordan man har benyttet de innsamlede midler, og takker for gavene.

Innsamling av større enkeltbeløp  
Det er en del mennesker som er medlem i vår kirke som både har anledning og lyst til å gi større enkeltgaver dersom de motiveres og utfordres til det. Definisjonen på hva et «større enkeltbeløp» kan variere, men la oss i fortsettelsen her tenke oss at det dreier seg om NOK 10 000,- og oppover.

Til spesielle tiltak, gjerne noe som har preg av å være engangstiltak kan det være mulig å utfordre noen spesielt til å bidra med større beløp.

Det kan også være en ide å lage en liten gruppe av flere som kan bidra med et større beløp, og be dem utfordre andre til å gjøre det samme. Hvis man trenger et engangsbeløp på f.eks. NOK 250 000,-, kan man utfordre 10 stykker hver til å gi NOK 25 000,-.

God oppfølging og tilbakemelding er svært viktig.